Ørjan Nyland klar for Aston Villa
Det bekrefter den engelske klubben selv tirsdag kveld. – Jeg gleder meg til å spille for en stor klubb og er glad for å være her i Aston Villa, sier Nyland til klubbens hjemmeside. Klubbene har blitt enige om å ikke offentliggjøre overgangssummen, men Birmingham Mail skriver at prislappen er på drøye ti millioner kroner. Den engelske nivå to-klubben skriver at landslagskeeperen har signert en tre år lang kontrakt med Birmingham-klubben. Overgangen kommer uten rykter i forkant og Nyland selv sier at det har gått fort. – Alt har skjedd veldig raskt og jeg er veldig glad for å være en Aston Villa-spiller. Jeg gleder meg også til å spille foran fansen, jeg har hørt de er fantastiske, sier Nyland. Delighted to join Aston Villa. Can’t wait to play in front of such fantastic fans! #PartOfThePride #AVFC #ØHN1 Thanks a lot my man @agentjimsolbakken Han avslutter med å si at «denne klubben hører hjemme i Premier League og jeg gleder meg til å spille en rolle i å ta oss tilbake dit». Nyland har 27 landskamper for Norge. I Aston Villa skal han konkurrere med André Moreira, som er innleid fra Atlético Madrid, samt Jed Steer og Mark Bunn. Premier League-aristokraten vant serieåpningen 3 – 1 over Hull.
Ørjan Nyland (27) har signert for den engelske Championship-klubben Aston Villa. Landslagskeeperen går dermed fra tyske Ingolstadt etter tre sesonger.